CELEX: 32010D0017(01)
Language: et
Date: 2010-10-14 00:00:00
Title: 2010/624/EL: Euroopa Keskpanga otsus, 14. oktoober 2010 , Euroopa finantsstabiilsusmehhanismi alusel tehtavate liidu laenusaamise ja laenuandmise toimingute haldamise kohta (EKP/2010/17)

20.10.2010   
            
            
               ET
            
            
               Euroopa Liidu Teataja
            
            
               L 275/10
            
         EUROOPA KESKPANGA OTSUS,
   14. oktoober 2010,
   Euroopa finantsstabiilsusmehhanismi alusel tehtavate liidu laenusaamise ja laenuandmise toimingute haldamise kohta
   (EKP/2010/17)
   (2010/624/EL)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 122 lõiget 2 ja artikli 132 lõiget 1,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 17 ja 21 ning artikli 34 lõiget 1,
   võttes arvesse nõukogu 11. mai 2010. aasta määrust (EL) nr 407/2010, millega luuakse Euroopa finantsstabiilsusmehhanism, (1) eelkõige selle artiklit 8,
   ning arvestades järgmist:
   
               (1)
            
            
               Määrus (EL) nr 407/2010 sätestab võimaluse anda Euroopa Liidu Nõukogu otsuse alusel laenu või krediidiliini kujul liidu finantsabi liikmesriikidele, kes on suurtes majandus- või finantsraskustes, mida põhjustavad neist olenematud erandlikud juhtumid, või kellel on tõsine oht sellistesse raskustesse sattuda.
            
         
               (2)
            
            
               Vastavalt määruse (EL) nr 407/2010 artiklile 8 kehtestab komisjon koos Euroopa Keskpangaga (EKP) laenude haldamiseks vajaliku korra. Laenude põhisumma ja intressimaksed kantakse abisaava liikmesriigi kontole EKPs neliteist TARGET2 tööpäeva enne vastavat maksetähtpäeva.
            
         
               (3)
            
            
               Selleks, et täita määruses (EL) nr 407/2010 sätestatud EKP ülesandeid, peab EKP kohaseks avada komisjonile ja abisaavate liikmesriikide keskpankadele taotluse alusel eriotstarbelised kontod,
            
         ON VASTU VÕTNUD KÄESOLEVA OTSUSE:
   Artikkel 1
   EKP täidab laenude haldamisega seotud ülesandeid ja teostab Euroopa finantsstabiilsusmehhanismi alusel tehtavate liidu laenusaamise ja laenuandmise toimingutega seonduvaid makseid vastavalt määrusele (EL) nr 407/2010.
   Artikkel 2
   EKP avab komisjoni taotlusel komisjoni kontod ja abisaava liikmesriigi keskpanga taotlusel asjaomase riigi keskpanga kontod.
   Artikkel 3
   Artiklis 2 osutatud kontosid kasutatakse liikmesriikidele Euroopa finantsstabiilsusmehhanismiga seoses tehtavate maksete töötlemiseks.
   Artikkel 4
   EKP maksab üleöö hoitavalt summalt intressi, mis võrdub EKP hoiustamise püsivõimaluse tegelikule 360 päeva suhte meetodile.
   Artikkel 5
   EKP juhatus võtab meetmed, mis on vajalikud käesoleva otsuse rakendamiseks.
   Artikkel 6
   Käesolev otsus jõustub selle Euroopa Liidu Teatajas avaldamisele järgneval päeval.
   
      Frankfurt Maini ääres, 14. oktoober 2010
      
         
            EKP president
         
         Jean-Claude TRICHET
      
   
   
      (1)  ELT L 118, 12.5.2010, lk 1.